হেডফোন ফেটে যুবকের মৃত্যু! ঘটনায় চাঞ্চল্য

সিউড়ী: সিউড়ীতে ঘটে গেল এক ভয়াবহ ঘটনা। হেডফোন ফেটে মৃত্যু হল এক যুবকের! ঘটনা ঘিরে তীব্র চাঞ্চল্য সিউড়ী জুরে। মৃত যুবকের নাম সুপ্রিয় দাস।

আরও পড়ুন: লাহোরে জনসাধারণের খুলে দেওয়া হল শহিদ ভগত সিংয়ের মিউজিয়াম

পরিবারের দাবি, অন্য দিনের মতো গতকাল রাতেও যুবক কানে হেডফোন নিয়ে শুয়েছিল। কাল ছিল বর্ষবরণের রাত। তাই চারিদিক উৎসবের আবহে মেতে ছিল। পুরনো বছর কে বিদায় জানিয়ে নতুন বছরের আহ্বানে আকাশজুড়ে বাজির আলোড়ন দেখা যায়। তখনই রাত দেড়টার সময় বাজির আওয়াজের সঙ্গে মিলেমিশে যায় হেডফোন ফেটে বিস্ফোরণের আওয়াজ। বাড়ির লোকের সন্দেহ হয় অস্বাভাবিক আওয়াজ শুনতে পেয়ে। তড়িঘড়ি বাড়ির লোক যুবকের ঘরে যায়, এবং দেখে রক্তাক্ত অবস্থায় পড়ে রয়েছে ওই যুবক। তার কান এবং গাল থেকে রক্ত ছুঁইয়ে পড়ে বলে জানা যায়। এরপরেই পরিবারের তরফ থেকে ফোন করা হয় থানায়। তড়িঘড়ি সিউড়ী থানার পুলিশ ঘটনাস্থলে উপস্থিত হয়ে মৃত যুবকের দেহ উদ্ধার করা হয়। মৃতের কাকা জানান, ” হেডফোন ফেটে মৃত্যু হবার সম্ভাবনা রয়েছে বলে পুলিশ জানায় । “এরপর মৃত যুবকের ময়নাতদন্তের জন্য তাকে নিয়ে যাওয়া হয় সিউড়ি সুপার স্পেশালিটি হাসপাতালে ।

দেখুন অন্য খবর